Protection
- 'Ia dou cakava na noqui vakaro, ka vakabauta na noqu lewa, ka muria; dou na qai tiko vakasautu e na vanua. Vunau Ni Soro 25:18
- Vei Penijamini sa tukuna kina: "O ira sa lomani mai vei Jiova era sa tiko ena Nona veimaroroi, o koya sa veivakarurugi ena siga taucoko; ena tiko o koya ena maliwa ni vatuvatu ni Tabana." Vakarua 33:12
- Na Kalou sega ni mudu oqo sa nomuni drodro, era sa tu kina na ligana sa dodo me Sega ni mudu, ena ceburaki ira na meca e matamuni, ka ena tukuna, 'Na vakarusa!' Vakarua 33:27
- "Oqo, Mo ni yalovinaka ka vakalouvinakataka na nona vale na Nomuni tamata, me tiko ga ka sega ni mudu e matamuni; Ni sai Kemuni Jiova na Kalou sa tukuna oti, kei na Nomuni veivakalouvinakataki me vakalouvinakataki kina na nona vale na Nomuni tamata me sega ni mudu." 2 Samuela 7:29
- Sa lesia o Tevita e so nai valu vakatawa e Tamasiko-Siria. Era sa yaco me tamata i Tevita na kai Siria ka kau i vakacavacava vua sa maroroi Tevita na Kalou ena veivanua kecega sa lako kina. 2 Samuela 8:6
- "Ka'u sa tu vata kei iko ena veivanua kecega o lakova, ka tamusuki ira kecega na kemu meca mai matamu, ka vakayacani iko ena dua na yaca e tautauvata kei na yacadra na tamata qaqa era sa tiko e vuravura. 1 Veigauna 17:8
- Au sa davo ena vakacegu, ka moce talega, ni sai kemuni duadua ga Jiova, na vuni noqu tiko vinaka. Same 4:8
- Sa tu ga e mataqu o Jiova ena gauna kecega; ni sa ligaqu i matau o koya, ka'u na sega ni yavalati rawa. Same 16:8
- Na tui sa vakararavi vei Jiova, sa sega ni yavalati rawa o koya, e na vuku ni yalololoma i koya sa Cecere sara. Na Ligamuni ena kunei koya na Kemuni meca; na Ligamuni i matau ena kunei koya sa cati Kemuni. O Ni na cakava me ra vaka na lovo sa caudre tu, e na gauna ni nomuni cudru o Jiova ena tilomi ira ena Nona cudru katakata, na bukawaqa ena cemuri ira. Same 21:7-9
- Na agilosi i Jiova, sa dauvoliti ira sa rerevaki koya me vakabulai ira. Same 34:7
- Na Kalou sa noda i drodro kei na noda kaukauwa sa tu vakarau me vukei keda ena gauna ni leqa. Same 46:1
- Io, na tui ena rekitaka tikoga na Kalou; o ira kece na gusu sa vosataka na ka lasulasu era na vakatuvakaduataki. Same 63:11
- Baleta ni o sa vakatara me nomu i Drodro o Jiova kei Koya sa cecere sara me nomuni tikotiko, Ena sega i tarai iko na ca se dua na mate ca me torova mai na nomu i tikotiko; Same 91:9, 10
- Kevaka sa sega ni tara na vale o Jiova, Era sa oca wale na tara; Kevaka sa sega ni vakatawa na koro o Jiova, era sa yadra wale nai vakatawa. Same 127:1
- Mai kea, ena tubu mai kina e dua na i leu nei Tevita; Au na vakarautaka e dua na cina me nei Koya na Noqu i lumuti. O ira na meca, Au na vakaisulutaki ira ena madua, io vei koya na nona i sala ena seraka yani." Same 132:17,18
- O Koya Na Le Dua sa solia na bula vei ira na tui, o Koya sa vakabulai Tevita na Nona tamata mai nai sele ni veivakamatei. Same 144:10
- E na nomu i vakadei o Jiova, ka na sega ni vakatara me vesuki na yavamu. Vakaibalebale 3:26
- Na rerevaki Jiova, sa tu kina na vakararavi e tudei, sa dua kina na nodra i drodro na luvena. Vakaibalebale 14:26
- Na yaca i Jiova sa kaukauwa ka cecere; era cici kina o ira na yalododonu ka ra sa vakabulai. Vakaibalebale 18:10
- Sa vakarautaki na ose ki na siga ni valu, ia, na veivakabulai kei na qaqa sa nei Jiova. Vakaibalebale 21:31
- Na vosa kece ni Kalou sa savasava makare sese; O koya na sasabai ki vei ira sa vakadinati koya. Vakaibalebale 30:5
- E dina sara ni sega ni dua na ka me vakayacora na Kalou o Jiova. E dau qai vakatakila tikoga nona ka vuni vei ira nona tamata na parofita. Emosi 3:7
- Dou tokara ka daramaka tiko nai yaragi ni Kalou, me rawa ni dou tucake qaqa tiko kina, ka vorata nai lawaki makawa ni tevoro. Ni da sa sega ni veivala walega kei ira na tamata, ia eda veivala sara tikoga kei na dua nai tuvatuva ni bula vakatamata, kei na kaukauwa, kei koya sa lewa na kaukauwa ni butobuto, kei nai vavakoso yaloca ena veiyasana vakalomalagi. Efeso 6:11, 12
fra_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn